
	Tantárgy neve:
Munkaszervezetek működése
	Tantárgy Neptun-kódja: 
Nappali tagozat: AJKER141MBAN5

Levelező tagozat: AJKER141MBAL5
Tárgyfelelős intézet: 
Civilisztikai Tudományok Intézete 
Kereskedelmi Jogi Tanszék

	
	Tantárgyelem: 
kötelező tárgy 

	Tárgyfelelős: 
Dr. Halász Csenge PhD, egyetemi adjunktus

	Közreműködő oktató(k): Dr. Halász Csenge PhD, egyetemi adjunktus, Prof. Dr. Veress Emőd egyetemi tanár

	Javasolt félév: 
5. félév- őszi
	Előfeltétel: 
Polgári jogi alapismeretek

	Óraszám/hét: 
nappali: 2 óra/hét, 

levelező:12 óra/félév
	Számonkérés módja: 
kollokvium

	Kreditpont: 
4 kredit
	Munkarend: 
nappali / levelező 


	Tantárgy feladata és célja:
A gazdasági élet tipikus szereplői a gazdasági társaságok. Tevékenységük a törvény által meghatározott szervezeti keretek között zajlik, amelybe beleágyazódik a munkaszervezet. A legösszetettebb munkaszervezettel általában a részvénytársaságok rendelkeznek. 

A tanegység célja, hogy ismertesse a Ptk. jogi személyek általános, a gazdasági társaságok közös szabályain át az egyes gazdasági társaságokra vonatkozó különös rendelkezéseket, ezeken keresztül bemutatva a gazdasági társaságok szervezeti felépítését. 
Lényeges, hogy a hallgatók átlássák az egyes társasági jogi szervezeti egységek; legfőbb szerv, ügyvezetés, felügyelőbizottság, könyvvizsgáló feladat és hatásköreit, valamint felelősségét, ezen alapismeretek birtokában fogják tudni megérteni a munkaszervezet beágyazódását a társasági jogi rendszerbe. A tantárgy fókuszál arra, hogy rámutasson a Ptk. munkavállalókra vonatkozó, számtalan társasági jogi rendelkezésére (pl. vezető tisztségviselői feladat munkaviszonyban történő ellátása, munkáltatói jogkörök gyakorlása, könyvvizsgálók és a munkavállalói összeférhetetlenség, felügyelőbizottság és a munkavállalói részvétel, dolgozói részvény, stb.), illetve arra hogyan kapcsolódik a munkajog a társasági joghoz.
Mindezeken túl, a hallgatóknak tisztában kell lennie az alapvető társasági formákkal, azok működésével. A gazdasági életben való részvétel, az ennek során felmerülő kockázatok, olykor kudarcokkal járnak, ami a gazdasági társaságok csődvédelméhez, illetve jogutód nélküli megszüntetéséhez vezet. Fontos ezért, hogy a hallgatók megismerkedjenek a megszűnési eljárások fajtáival, minimumszabályaival és azzal, hogy hogyan alakul a munkavállalók helyzete ezen eljárásokban.

Mindezek alapos ismerete egy képzett szakember számára elengedhetetlen követelmény. 

Fejlesztendő kompetenciák:
tudás: T3, T5, T7, T13
képesség: K3, K4, K10, K15
attitűd: A2, A6, A7
autonómia és felelősség: F3, F9

	Tantárgy tematikus leírása:

	Előadás:
Nappali tagozaton: Szerdánként 8:00 és 10:00 között, az A/6. 203. teremben
1. A jogi személy fogalma, ismérvei. A gazdasági társaság fogalma, elhatárolása a cégtől, egyéni cégtől, egyéni vállalkozástól. A nonprofit gazdasági társaság. Gazdasági társaság alapítása. Előtársaság. 

2. A gazdasági társaság legfőbb szerve. 

3. Vezető tisztségviselők. A munkaviszonyban álló vezető tisztségviselő, cégvezető. A társaság képviselete. Munkavállalók képviseleti joga. A bankszámla feletti rendelkezési jog. Cégjegyzés.

4. A gazdasági társaság tulajdonosi és közérdekvédelmi ellenőrzése. Felügyelő bizottság. Munkavállalói részvétel a felügyelőbizottságban.

5. Könyvvizsgáló. Személyes közreműködés a gazdasági társaságban, elhatárolása a munkaviszonytól és a megbízási jogviszonytól.
6. A gazdasági társaságok jogutód nélküli megszűnése, a megszűntetési eljárások. A munkavállalók helyzete és jogai a megszűntetési eljárásokban és a csődeljárásban.
7. Kft. fogalma, jellemzői, alapítása. Törzsbetét, törzstőke, üzletrész.
8. Kft. szervezete, tag jogai kötelezettségei, a mellékszolgáltatás, és annak elhatárolása a munkaviszonytól.
9. Közkereseti társaság, betéti társaság fogalma, ismérvei. Szervezeti felépítés.

10. Rt. fogalma alapítása. A részvény és részvényfajták, a dolgozói részvény. Alapvető részvényesi jogok. Rt. szervezete, a munkavállalók helye a társasági jogi szervezetben.

Levelező tagozaton:

2026.09.19. (szombat) 08.30 - 11.50: Online (Dr. Halász Csenge)
1. A jogi személy fogalma, ismérvei. A gazdasági társaság fogalma, elhatárolása a cégtől, egyéni cégtől, egyéni vállalkozástól. A nonprofit gazdasági társaság. A társasági jog intézménytörténete. Alapelvek. Gazdasági társaság alapítása. Előtársaság. 

2. A gazdasági társaság legfőbb szerve. 

3. Vezető tisztségviselők. A munkaviszonyban álló vezető tisztségviselő, cégvezető.

4. A társaság képviselete. Munkavállalók képviseleti joga. A bankszámla feletti rendelkezési jog. Cégjegyzés.

5. A gazdasági társaság tulajdonosi és közérdekvédelmi ellenőrzése. Felügyelő bizottság

6. Munkavállalói részvétel a felügyelőbizottságban.
2026.10.16. (péntek) 16.00 - 19.20: Online (Dr. Halász Csenge)
7. Könyvvizsgáló

8. Személyes közreműködés a gazdasági társaságban, elhatárolása a munkaviszonytól és a megbízási jogviszonytól. 

9. A gazdasági társaságok jogutód nélküli megszűnése, a megszűntetési eljárások. A munkavállalók helyzete és jogai a megszűntetési eljárásokban és a csődeljárásban.

10. Közkereseti társaság, betéti társaság fogalma, ismérvei. Szervezeti felépítés.

2026.10.31. (szombat) 08.30 - 11.50: Online (Prof. Dr. Veress Emőd)
11. Kft. fogalma, jellemzői, alapítása. Törzsbetét, törzstőke, üzletrész.

12. Kft. szervezete, tag jogai kötelezettségei, a mellékszolgáltatás, és annak elhatárolása a munkaviszonytól.
13. Rt. fogalma alapítása. A részvény és részvényfajták, a dolgozói részvény. Alapvető részvényesi jogok.

14. Rt. szervezete, a munkavállalók helye a társasági jogi szervezetben.



	Félévközi számonkérés módja és értékelése:

Az aláírás megszerzésének feltétele az előadásokon való jelenlét, melyet az oktatók minden alkalommal ellenőriznek. Két előadásról való hiányzás megengedett. Aki kettőnél több alkalommal hiányzott, az az aláírás pótlásaként a teljes félévi tananyagból (előadás-anyagból) köteles beszámolót írni, a szorgalmi időszak utolsó hetében. Az előadások anyagából összeállított feladatokra adható összpontszám legalább 60%-át el kell érni az aláírás megszerzéséhez. Az egyéni tanrendes hallgatóknak e-learning rendszerben összeállított tesztet szükséges megírniuk az aláírás megszerzése érdekében. 
Sikertelen (60%-ot el nem érő) vagy elmulasztott pótlás az aláírás megtagadását vonja maga után. További pótlásra legfeljebb a vizsgaidőszak első két hetének utolsó napjáig van lehetőség, melyre a tanszék hetente egy alkalmat biztosít.

Gyakorlati jegy / kollokvium teljesítésének módja, értékelése:
A hallgatóknak van lehetőségük megajánlott jegy szerzésére.
Ennek feltétele nappali tagozaton két zárthelyi dolgozat, sikeres, legalább az öszpontszám 60%-át elérő teljesítése. 

Levelező tagozaton a megajánlott jegy megszerzésének a feltétele szintén egy beszámoló megírása és legalább az öszpontszám 60%-át elérő teljesítése.

A zárthelyi dolgozatok átlaga együttesen adja a megajánlott érdemjegyet. 

Amennyiben a hallgató nem teljesíti a megajánlott jegy megszerzéséhez szükséges feltételeket, a tantárgy számonkérésének módja: írásbeli vizsga.
A vizsga írásban történik, 50 perc alatt teljesítendő zárthelyi dolgozat formájában, és az előadások anyaga mellett, a kötelező irodalomban meghatározott anyagok is a számonkérés részét képezik. A vizsga írásban történik, 50 perc alatt teljesítendő teszt formájában. Elfogadási határ az elérhető összpont 60 %-ának a megszerzése. A minősítés ötfokozatú érdemjeggyel történik. Az elérhető pont 60 %-ának teljesítése a feltétele az elégséges (2) minősítésnek, 70%-os a közepes (3) minősítésnek, 80%-os a jó (4) minősítésnek és a 90%-os teljesítményt elérő hallgató kap jeles (5) minősítést.


	Kötelező irodalom:
1. Barta Judit – Harsányi Gyöngyi – Majoros Tünde – Ujváriné dr. Antal Edit: Gazdasági társaságok a Polgári Törvénykönyvben, Patrocínium Kiadó, Budapest, 2016. Tanszék által kijelölt oldalak.

2. Az előadáson leadott anyag és ismertetett vizsgafelkészülést segítő kérdések.

Ajánlott irodalom:
1. A Polgári törvénykönyvről szóló 2013. évi V. törvény és a kapcsolódó jogszabályok nagykommentárja (szerkesztő: Osztovits András) Opten Informatikai Kft. Kiadó, Budapest, 2014. 

2. Barta Judit-Prugberger Tamás: Kérdések a gazdasági társaság munkaviszonyban álló vezető tisztségviselőjének „kettős jogi statusáról. In: Homoki-Nagy Mária (főszerk.), Hajdú József (szerk.): Ünnepi kötet Dr. Czúcz Ottó egyetemi tanár 70. születésnapjára, Szeged, 2016., 61-83. pp.
3. Marcus Gyulai-Schmidt: Modernisierung des deutschen GmBH-Rechts. (Ungarisches Jahrbuch für Handelsrecht Band I. Herausgeber: Zoltán Csehi, Gondolat Kiadó, Budapest, 2008.)

4. Barta Judit: Vollstreckung Des nicht zurückgezahlten Gelddarlehens, wenn das Vermögen Des Schuldners ganz oder teilweise Gesellschaftsanteil ist.

In: Terézia HiŠemová (szerk.) Pôžička či úžera? Nútený výkon rozhodnutia-historickoprávne základy a problémy aplikačnej praxe I. = The loan or usury? Compulsory enforcement of judgment - historical an law foundations and problems of application practice I.: Recenzovaný zborník vedeckých prác = Reviewed proceedings of scientific papers. 319 p. Konferencia helye, ideje: Košice, Szlovákia, 2017.10.21 Košice: Univerzita Pavla Jozefa Safárika v Kosiciach, 2017. pp. 21-42.
5. Szabolcs Sárközy: Hungarian Company Law. In: Business Law in Hungary, Patrocínium Kiadó, Budapest, 2016, 267-285.

